钦定古今图书集成/明伦汇编/氏族典/第575卷 > 完颜白撒
## 钦定古今图书集成/明伦汇编/氏族典/第575卷 > 完颜白撒

按《金史白撒传》内族：“白撒，名承裔，末帝承麟之兄也，
系出世祖诸孙。自幼为奉御，贞祐间，累官知临洮府
事，兼本路兵马都总管。兴定元年，为元帅左都监，行
帅府事于凤翔。是年，诏陕西行省伐宋，白撒出巩州
掩击，宋兵大溃，遂取兴元，驻兵马。是年，夏兵三万由
高峰岭入寇定西州，环城为栅。白撒遣刺史爱申阿”
失刺与行军提控乌古论长寿、温敦永昌出战，大败
之，斩首千馀，获马仗甚众。二年冬，哀宗即位，边事益急。正大五年八月，召白撒还朝，拜尚书右丞，未几，拜
平章政事。白撒居西垂几十年，当宋、夏之交，虽颇立
微效，皆出诸将之力，然本恇怯无能，徒以仪体为事，
性愎贪鄙。及入为相，专愎尤甚。大兵长驱趋汴，令史
杨居仁请乘其远至击之，白撒不从，且阴怒之。已而
退兵，遣使持诏至其第，令致仕。既废，军士恨其不战
误国，扬言欲杀之。白撒惧，一夕数迁。冬十月，乃复起
白撒为平章政事，权枢密使，兼右副元帅，于是群臣
为上《画出京计》。十二月甲辰，车驾至黄陵冈，将御船
赐白撒剑，得便宜从“事，决东平之策。”明年正月朔，次
黄陵冈，命白撒攻卫州。上驻兵河上，白撒遂攻卫州。
兵至城下，御旗黄伞，招之不下，凡攻三日不克。及闻
河南大兵济，自张家渡至卫西南，遂班师。大兵踵其
后，战于白公庙，败绩。白撒等弃军遁，狼狈入归德。白
撒惧，不敢入，上以舟往迎之，既至，不听入见，并其子
下狱。乃暴其罪，囚七日而饿死。发其弟承麟子“狗儿”
徐州安置。